Source: https://www.svnews.ro/cs-universitatea-suceava-s-a-impus-pe-final-in-disputa-cu-csm-bucuresti/1742/
Timestamp: 2019-03-26 06:13:43+00:00

Document:
CS Universitatea Suceava s-a impus pe final în disputa cu CSM Bucureşti | Suceava News Online
CS Universitatea Suceava a reuşit într-un meci restanţă din etapa a XX-a să se impună pe terenul celor de la CSM Bucureşti cu scorul de 28-27. Partida a fost una extrem de disputată, gazdele apărându-şi cu ardoare şansa. Echilibrul pe tabela de marcaj s-a păstrat mai bine de jumătate din timpul primei reprize, sucevenii reuşind să preia conducerea cu 10-8. Bucureştenii nu au cedat şi graţie intervenţiilor de excepţie ale portarului Irimuş au reuşit să revină în joc şi să conducă la rândul lor cu 12-10. La pauză scorul a fost 16-15 în favoarea celor de la CSM Bucureşti.
Pe fondul unui joc destul de dur practicat de gazde, acestea au reuşit după primele 10 minute din repriza a doua să conducă cu 21-18. Elevii antrenorului Leonard Bibirig nu s-au pierdut cu firea şi au reuşit să egaleze la 23. Cu Acatrinei într-o zi bună, CSU Suceava şi-a demonstrat superioritatea tehnic şi a reuşit să se distanţeze la două goluri pe tabela de marcaj, 26-24. Spre lauda lor, cei de la CSM Bucureşti nu au cedat şi au izbutit să egaleze la 27 dintr-o lovitură de la 7 metri transformată cu 12 secunde înainte de fluierul final. Handbaliştii suceveni au repus repede mingea de la centru şi Ţuţu a reuşit să înscrie printr-un şut splendid stabilind scorul final 28-27 pentru CSU Suceava în partida cu CSM Bucureşti.
Acest rezultat pune echipa suceveană într-o poziţie extrem de favorabilă pentru îndeplinirea obiectivului propus, locul IV în clasament la finalul campionatului.
CSU Suceava: Şelaru, Andrei – Acatrinei (7 goluri), Ţuţu (6), Mitrea (3), Şoldănescu (3), Roşu (3), Cântec (3), Gavriloaia (2), Amihăesi (1), Schroeder, Besarab, Petrea, Pancu. Antrenor: Leonard Bibirig.
CSM Bucureşti – Universitatea Suceava
CS Universitatea Suceava,CSM Bucuresti,handbal,Leonard Bibirig

References: CSM 
 CSM 
 CSM 
 CSM 
 CSM 

CSM